CELEX: 52007PC0008
Language: ro
Date: 2007-01-16
Title: Propunere de decizie a Consiliului privind semnarea şi punerea în aplicare cu titlu provizoriu a unui protocol la Acordul de parteneriat şi cooperare între Comunităţile Europene şi statele membre ale acestora, pe de o parte, şi Republica Moldova, pe de altă parte, pentru a ţine seama de aderarea Republicii Bulgaria şi a României la Uniunea Europeană

COMISIA COMUNITĂŢILOR EUROPENE

                                                       Bruxelles, 16.1.2007
                                                       COM(2007) 8 final

                                           Propunere de

                                   DECIZIE A CONSILIULUI

     privind semnarea şi punerea în aplicare cu titlu provizoriu a unui protocol la Acordul de
     parteneriat şi cooperare între Comunităţile Europene şi statele membre ale acestora, pe
        de o parte, şi Republica Moldova, pe de altă parte, pentru a ţine seama de aderarea
                       Republicii Bulgaria şi a României la Uniunea Europeană

                                      (prezentată de Comisie)

RO                                                                                               RO
 ---pagebreak---                                       EXPUNERE DE MOTIVE

     Acordul de parteneriat şi cooperare (APC) între Comunităţile Europene şi statele membre ale
     acestora, pe de o parte, şi Republica Moldova, pe de altă parte, este un acord „mixt”, care a
     intrat în vigoare la 1 iulie 1998, şi anume înainte de extinderea Uniunii pentru admiterea
     Republicii Bulgaria şi a României. În consecinţă, este necesară elaborarea unui protocol la
     APC pentru a permite noilor state membre să adere la acord, în conformitate cu articolul 6
     alineatul (2) din Actul de aderare anexat la Tratatul de aderare din data de 25 aprilie 2005.

     La 23 octombrie 2006, Consiliul a autorizat Comisia să deschidă negocieri, în numele
     Comunităţii şi statelor sale membre, cu Republica Moldova în vederea încheierii unui
     protocol la Acordul de parteneriat şi cooperare.

     Negocierile cu Republica Moldova au fost ulterior încheiate. Textul protocolului negociat este
     inclus în anexă.

     Sunt anexate propuneri de (1) o decizie a Consiliului privind semnarea şi punerea în aplicare
     cu titlu provizoriu a protocolului şi (2) o decizie a Consiliului şi Comisiei privind încheierea
     protocolului.

     Comisia propune Consiliului:

     –       să ia o decizie privind semnarea şi punerea în aplicare cu titlu provizoriu a
             protocolului în numele Comunităţii Europene şi statelor sale membre;

     –       să încheie protocolul în numele Comunităţii Europene şi statelor sale membre şi să
             aprobe încheierea protocolului de către Comunitatea Europeană a Energiei Atomice.

RO                                                  2                                                   RO
 ---pagebreak---                                                Propunere de

                                      DECIZIE A CONSILIULUI

     privind semnarea şi punerea în aplicare cu titlu provizoriu a unui protocol la Acordul de
     parteneriat şi cooperare între Comunităţile Europene şi statele membre ale acestora, pe
        de o parte, şi Republica Moldova, pe de altă parte, pentru a ţine seama de aderarea
                       Republicii Bulgaria şi a României la Uniunea Europeană

     CONSILIUL UNIUNII EUROPENE,

     având în vedere Tratatul de instituire a Comunităţii Europene, în special articolul 44 alineatul
     (2), articolul 47 alineatul (2) ultima teză, articolul 55, articolul 57 alineatul (2), articolul 71,
     articolul 80 alineatul (2), articolele 93, 94, 133 şi 181a, coroborate cu articolul 300 alineatul
     (2) teza a doua şi alineatul (3) primul paragraf,

     având în vedere Tratatul de aderare a Republicii Bulgaria şi a României, în special articolul 4
     alineatul (3),

     având în vedere Actul de aderare a Bulgariei şi a României, în special articolul 6 alineatul (2),

     având în vedere propunerea Comisiei1,

     întrucât:

     (1)    La 23 octombrie 2006, Consiliul a autorizat Comisia, în numele Comunităţii şi statelor
            sale membre, să negocieze cu Republica Moldova un protocol la Acordul de
            parteneriat şi cooperare pentru a ţine seama de aderarea Republicii Bulgaria şi a
            României la Uniunea Europeană.

     (2)    Sub rezerva unei eventuale încheieri a acestuia la o dată ulterioară, protocolul parafat
            la data de *[data]* ar trebui să fie semnat în numele Comunităţii Europene şi statelor
            sale membre.

     (3)    Protocolul ar trebui pus în aplicare cu titlu provizoriu de la data aderării, până la
            finalizarea procedurilor relevante pentru încheierea formală a acestuia,

     DECIDE:

                                                 Articolul 1

     Preşedintele Consiliului este autorizat prin prezenta decizie să desemneze persoana sau
     persoanele împuternicite să semneze, în numele Comunităţii Europene şi statelor sale
     membre, protocolul la Acordul de parteneriat şi cooperare între Comunităţile Europene şi

     1
             JO C , , p. .

RO                                                    3                                                     RO
 ---pagebreak---      statele membre ale acestora, pe de o parte, şi Republica Moldova, pe de altă parte, pentru a
     ţine seama de aderarea Republicii Bulgaria şi a României, sub rezerva unei eventuale
     încheieri a acestuia la o dată ulterioară.

     Textul protocolului se anexează la prezenta decizie.

                                                 Articolul 2

     Până la intrarea sa în vigoare, protocolul se aplică, cu titlu provizoriu, de la data aderării.

     Adoptată la Bruxelles, […]

                                                    Pentru Consiliu
                                                    Preşedintele
                                                    […]

RO                                                    4                                                RO
 ---pagebreak---                                             ANEXĂ

                                          PROTOCOL

       LA ACORDUL DE PARTENERIAT ŞI COOPERARE (ACP) între Comunităţile
     Europene şi statele membre ale acestora, pe de o parte, şi Republica Moldova, pe de altă
               parte, privind aderarea Republicii Bulgaria şi a României la ACP

     REGATUL BELGIEI,

     REPUBLICA BULGARIA,

     REPUBLICA CEHĂ,

     REGATUL DANEMARCEI,

     REPUBLICA FEDERALĂ GERMANIA,

     REPUBLICA ESTONIA,

     REPUBLICA ELENĂ,

     REGATUL SPANIEI,

     REPUBLICA FRANCEZĂ,

     IRLANDA,

     REPUBLICA ITALIANĂ,

     REPUBLICA CIPRU,

     REPUBLICA LETONIA,

     REPUBLICA LITUANIA,

     MARELE DUCAT AL LUXEMBURGULUI,

     REPUBLICA UNGARĂ,

     REPUBLICA MALTA,

     REGATUL ŢĂRILOR DE JOS,

     REPUBLICA AUSTRIA,

     REPUBLICA POLONĂ,

     REPUBLICA PORTUGHEZĂ,

     ROMÂNIA,

     REPUBLICA SLOVENIA,

RO                                              5                                               RO
 ---pagebreak---      REPUBLICA SLOVACĂ,

     REPUBLICA FINLANDA,

     REGATUL SUEDIEI,

     REGATUL UNIT AL MARII BRITANII ŞI IRLANDEI DE NORD,

     denumite în continuare „statele membre”, reprezentate de Consiliul Uniunii Europene, şi

     COMUNITATEA EUROPEANĂ ŞI COMUNITATEA EUROPEANĂ A ENERGIEI
     ATOMICE,

     denumite în continuare „Comunităţile”, reprezentate de Consiliul Uniunii Europene şi de
     Comisia Europeană,

     pe de o parte, şi

     REPUBLICA MOLDOVA,

     pe de altă parte,

     denumite în continuare „părţile” în sensul prezentului protocol,

     AVÂND ÎN VEDERE dispoziţiile Tratatului între Regatul Belgiei, Republica Cehă, Regatul
     Danemarcei, Republica Federală Germania, Republica Estonia, Republica Elenă, Regatul
     Spaniei, Republica Franceză, Irlanda, Republica Italiană, Republica Cipru, Republica Letonia,
     Republica Lituania, Marele Ducat al Luxemburgului, Republica Ungară, Republica Malta,
     Regatul Ţărilor de Jos, Republica Austria, Republica Polonă, Republica Portugheză,
     Republica Slovenia, Republica Slovacă, Republica Finlanda, Regatul Suediei, Regatul Unit al
     Marii Britanii şi Irlandei de Nord (state membre ale Uniunii Europene) şi Republica Bulgaria
     şi România privind aderarea Republicii Bulgaria şi a României la Uniunea Europeană, semnat
     la Luxemburg la 25 aprilie 2005 şi care intră în vigoare la 1 ianuarie 2007,

     AVÂND ÎN VEDERE noua situaţie apărută în cadrul relaţiilor dintre Republica Moldova şi
     Uniunea Europeană ca urmare a aderării la UE a două noi state membre, care generează
     oportunităţi şi provocări pentru cooperarea dintre Republica Moldova şi Uniunea Europeană,

     ŢINÂND SEAMA DE dorinţa părţilor de a asigura atingerea şi punerea în aplicare a
     obiectivelor şi principiilor APC,

     CONVIN DUPĂ CUM URMEAZĂ:

                                                Articolul 1

     Republica Bulgaria şi România devin părţi la Acordul de parteneriat şi cooperare de instituire
     a unui parteneriat între Comunităţile Europene şi statele membre ale acestora, pe de o parte, şi
     Republica Moldova, pe de altă parte, semnat la Bruxelles la 28 noiembrie 1994 şi intrat în
     vigoare la 1 iulie 1998 (denumit în continuare „acordul”), şi adoptă şi iau notă, în acelaşi
     mod ca şi celelalte state membre ale Comunităţii, de textele acordului, ale declaraţiilor
     comune, ale declaraţiilor şi ale schimburilor de scrisori anexate la actul final semnat la aceeaşi

RO                                                   6                                                    RO
 ---pagebreak---      dată, de protocolul la acord din 10 aprilie 1997, care a intrat în vigoare la 12 octombrie
     2000, precum şi de protocolul la acord din 29 aprilie 2004.

                                               Articolul 2

     Prezentul protocol este parte integrantă a acordului.

                                               Articolul 3

     1.      Prezentul protocol este aprobat de Comunităţi, de Consiliul Uniunii Europene în
             numele statelor membre şi de Republica Moldova în conformitate cu procedurile
             proprii ale acestora.

     2.      Fiecare parte comunică celeilalte îndeplinirea procedurilor menţionate la alineatul
             anterior. Instrumentele de aprobare se depun la Secretariatul General al Consiliului
             Uniunii Europene.

                                               Articolul 4

     1.      Protocolul intră în vigoare în aceeaşi zi cu Tratatul de aderare, cu condiţia ca toate
             instrumentele de aprobare ale prezentului protocol să fie depuse până la data
             menţionată anterior.

     2.      Atunci când nu au fost depuse toate instrumentele de aprobare ale prezentului
             protocol până la data menţionată anterior, prezentul protocol intră în vigoare în prima
             zi a primei luni după data depunerii ultimului instrument de aprobare.

     3.      Atunci când nu au fost depuse toate instrumentele de aprobare ale prezentului
             protocol până la 1 ianuarie 2007, prezentul protocol se aplică, cu titlu provizoriu, de
             la 1 ianuarie 2007.

                                               Articolul 5

     1.      Textele acordului, actului final şi tuturor documentelor anexate la acesta, precum şi
             protocoalele la acord din 10 aprilie 1997 şi 29 aprilie 2004 sunt redactate în limbile
             bulgară şi română.

     2.      Acestea sunt anexate la prezentul protocol şi sunt egal autentice cu textele în celelalte
             limbi în care au fost redactate acordul, actul final şi toate documentele anexate la
             acesta, precum şi protocoalele la acord din 10 aprilie 1997 şi 29 aprilie 2004.

                                               Articolul 6

     Prezentul protocol este redactat în două exemplare în limbile bulgară, cehă, daneză, engleză,
     estonă, finlandeză, franceză, germană, greacă, italiană, letonă, lituaniană, maghiară, malteză,
     neerlandeză, polonă, portugheză, română, slovacă, slovenă, spaniolă, suedeză şi
     moldovenească, textele în fiecare limbă fiind egal autentice.

RO                                                  7                                                    RO
 ---pagebreak---      Adoptat la.... la data de .... anul 2006

     PENTRU STATELE MEMBRE

     PENTRU COMUNITĂŢILE EUROPENE

     PENTRU REPUBLICA MOLDOVA

RO                                              8   RO